b"\n_START_ARTICLE_\nAdarnases IV d'Ib\xc3\xa8ria\n_START_SECTION_\nBiografia\n_START_PARAGRAPH_\nAdarnases IV fou el fill de David I d'Ib\xc3\xa8ria. Despr\xc3\xa9s de la mort de Nars\xc3\xa8s,  l'homicida del seu pare, va aconseguir reprendre el seu t\xc3\xadtol de pr\xc3\xadncep d'Ib\xc3\xa8ria amb l'ajuda d'Aixot I d'Arm\xc3\xa8nia. Vegeu Nars\xc3\xa8s d'Ib\xc3\xa8ria._NEWLINE_Durant el seu regnat, el regne d'Abkh\xc3\xa0zia va arribar al seu apogeu i va estendre la  seva influ\xc3\xa8ncia sobre el conjunt de terres d'Ib\xc3\xa8ria. Adarnases fou redu\xc3\xaft per la pot\xc3\xa8ncia dels reis abkhazis a un simple paper de rei titular d'Ib\xc3\xa8ria del 916 a la seva mort l'any 923. L'Imperi Bizant\xc3\xad, del qual era el vassall, el va reconeix\xc3\xa8r tanmateix com curopalata de Ib\xc3\xa8ria de 891 a 923._NEWLINE_Adarnases IV es mostra sempre un fidel del fill d'Aixot el Gran d'Arm\xc3\xa8nia, Sembat I el m\xc3\xa0rtir, que va sostenir contra pretendents al tron i contra el seu enemic l'emir Ahmed ben Isa ben Xeikh de Dyarbekir, antic governador d'Arm\xc3\xa8nia per compte del Califa. _NEWLINE_Malgrat la seva d\xc3\xa8bil autoritat, fou el primer a rebre el 899 la corona reial de \xc2\xab\xc2\xa0Rei dels Georgians\xc2\xa0\xc2\xbb (Rei dels kartvels) de mans del \xc2\xab\xc2\xa0Rei dels reis\xc2\xa0\xc2\xbb Sembat I d'Arm\xc3\xa8nia, representant de la branca major dels bagr\xc3\xa0tides."